Alapszabályunk 3 - 5 bekezdései értelmében

***A közgyűlést az elnökség legalább 15 nappal az ülés időpontja előtt kiküldött meghívóval, elsődlegesen az egyesület székhelyére hívja össze írásban, igazolható módon*** - az alábbiak szerint.

**3.       A közgyűlés évente legalább egy alkalommal ülésezik.**

4.      A közgyűlést az elnökség legalább 15 nappal az ülés időpontja előtt kiküldött meghívóval, elsődlegesen az egyesület székhelyére hívja össze írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

A közgyűlési meghívó tartalmazza az egyesület nevét, székhelyét, a közgyűlés helyét, idejét és a javasolt napirendi pontokat. A napirendi pontokat a meghívóban legalább olyan részletezettséggel kell rögzíteni, hogy a szavazásra jogosult tagok álláspontjukat kialakíthassák. A közgyűlési meghívót az egyesület székhelyén és honlapján nyilvánosságra kell hozni.

5.   A közgyűlési meghívó kézbesítésétől vagy közzétételétől számított 3 napon belül a tagok és az egyesület szervei az elnökségtől a napirend kiegészítését kérhetik, a kiegészítés indokolásával. A napirend kiegészítésének tárgyában az elnökség 2 napon belül dönt. Az elnökség a napirend kiegészítését elutasíthatja, vagy a kérelemnek helyt adhat. Döntését, továbbá elfogadás esetén a kiegészített napirendi pontokat minden esetben annak meghozatalától számított legkésőbb 2 napon belül igazolható módon közli a tagokkal.

Ha az elnökség a napirend kiegészítése iránti kérelemről nem dönt, vagy a kérelmet elutasítja, úgy a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában, azzal, hogy a szabályszerűen nem közölt napirendben szereplő kérdésben csak akkor hozható határozat, ha valamennyi részvételre jogosult jelen van, és a napirenden nem szereplő kérdés megtárgyalásához egyhangúlag hozzájárul.

**7.     A Magyar Állatorvosok Világszervezetének elnöke:**

Az elnököt 4 éves időszakra a közgyűlés választja meg, titkos szavazással. Az elnököt a közgyűlésen a tagok jelölik. A jelöltet a jelenlevők 20%-ának támogatásával a szavazó listára kell venni.

**A föntiek értelmében, és a *2019. 01. 12/1. sz elnökségi határozatnak* megfelelően 2019. október 18. 15.00 órára az éves közgyűlést, mely ez alkalommal ugyancsak az Alapszabályunk értelmében tisztújító közgyűlés is - az utolsó elnökválasztás 2015-ben volt - a Budapesti Állatorvostudományi Egyetemre (1078 Budapest, István utca 2.) összehívom.**

Budapest, 2019. október 1.

dr.Szieberth István

elnök